سعودی جارحیت کے خلاف یمنی عوام کا مظاہرہ

سینکڑوں کی تعداد میں یمنی شہریوں نے سعودی جارحیت کے خلاف مظاہرہ کیا ہے۔

خبر کا کوڈ: ۴۲۴۷۸۰

تاریخ: ۳۰ بهمن ۲۰۱۶ - ۰۹:۲۴

رسا نیوز ایجنسی کی رپورٹ کے مطابق، یمن کے صوبہ حدیدہ کے رہائشی علاقوں پر سعودی جارحیت کے بعد ہونے والےاس مظاہرے میں شریک لوگ آل سعود حکومت کے خلاف نعرے لگا رہے تھے۔ مظاہرین کا کہنا تھا کہ سعودی  حکومت مجرم اور بےدین ہے کیونکہ کوئی بھی مذہب بےگناہوں کے قتل عام کی اجازت نہیں دیتا ہے۔ مظاہرین نے سعودی جارحیت میں عام شہریوں کے قتل عام پر عالمی اداروں کی مجرمانہ خاموشی کی بھی مذمت کی۔

قابل ذکر ہے کہ صوبہ حدیدہ کے قطیعہ نامی علاقے پر  سعودی جنگی طیاروں کے تازہ وحشیانہ حملے میں بارہ عام شہری شہید ہو گئے تھے۔

حدیدہ کے قبائلی رہنما عبدالقادر قدحی نے مظاہرین سے خطاب کرتے ہوئے عالمی اداروں سے مطالبہ کیا کہ وہ سعودی جارحیت کے خلاف اپنی خاموشی کو توڑ دیں اور عام شہریوں کے قتل عام کے حوالے سے اپنی ذمہ داریوں پر عمل کریں۔/۹۸۸/ن۹۴۰